arnastofnun/IGC-2024 huggingface dataset:
S-266/2016

Mál þetta, sem dómtekið var 23. maí sl., var höfðað með ákæru héraðssaksóknara, dagsettri 13. apríl á hendur:

„A-kk-þgf I-kk-þgf J-kk-þgf, kt. 000000-0000,

Svíþjóð,

fyrir brot gegn valdstjórninni, með því að hafa aðfararnótt föstudagsins 1. maí 2015, ráðist að lögreglumanninum A með ofbeldi við afgreiðsluborð fangamóttöku lögreglustöðvarinnar á Hverfisgötu en ákærði skallaði A þungu höggi í hægri hlið andlits svo hann vankaðist og fékk roða og bólgu við húð hægra megin við miðju á milli augnbrúna og niður á nefrót.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Samkvæmt sakavottorði hefur ákærði áður hlotið refsingu og þá fyrir auðgunarbrot, umferðarlagabrot og brot gegn lögum um ávana- og fíkniefni. Þau brot hafa ekki áhrif á ákvörðun refsingar nú. Ákærði var í apríl 2011 dæmdur í 30 daga fangelsi m.a. fyrir líkamsárás sem varðaði við 1. mgr. 217. gr. almennra hegningarlaga. Ákvörðun refsingar hans var frestað skilorðsbundið í tvö ár og hélt hann það skilorð. Við ákvörðun refsingar er til þess að líta að atlaga hans var gegn opinberum starfsmanni sem var að gegna skyldustörfum. Hann var undir áhrifum er hann framdi brot sitt en það verður ekki virt honum til málsbóta sbr. 17. gr. laganna.

Með hliðsjón af sakarefni málsins þykir fært að ákvarða ákærða refsingu í þessu máli með þeim hætti að ákærði sæti fangelsi í 3 mánuði. Ekki þykja efni til að skilorðsbinda refsinguna.

D ó m s o r ð :

Ákærði, A-kk-nf I-kk-nf J-kk-nf, sæti fangelsi í þrjá mánuði.

S-kvk-nf H-kvk-nf
S-26/2016

Mál þetta, sem dómtekið var í dag, var höfðað með ákæru héraðssaksóknara, dagsettri 25. janúar sl., á hendur J-kk-þgf D-kk-þgf K-kk-þgf, „fyrir brot gegn valdstjórninni, með því að hafa, aðfararnótt þriðjudagsins 23. desember 2014, í kjölfar þess að ákærði var handtekinn að Njálsgötu 65 í Reykjavík, í lögreglubifreið á leið að lögreglustöðinni við Hverfisgötu, hótað lögreglumanninum A, með því að segja að hann gæti látið drepa lögreglumanninn og með því að hafa ráðist með ofbeldi á A skömmu eftir að ákærði hafði verið færður í fangaklefa í lögreglustöðinni við Hverfisgötu með því að slá A hnefahöggi sem lenti á hægri öxl hans og með því að sparka í hægra hné A.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Verður refsing hans því ákveðin fangelsi í 2 mánuði. Ákærði greiði málsvarnarþóknun skipaðs verjanda síns, G-kk-ef E-kk-ef hrl., 102.300 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, J-kk-nf D-kk-nf K-kk-nf, sæti fangelsi í 2 mánuði.

Ákærði greiði málsvarnarþóknun skipaðs verjanda síns, G-kk-ef E-kk-ef hrl., 102.300 krónur að meðtöldum virðisaukaskatti.

A-kk-nf Í-kk-nf
S-277/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 19. apríl 2016 á hendur A-x-x A-kk-þgf, [..., ...] fyrir fíkniefnalagabrot, með því að hafa fimmtudaginn 3. mars 2016, í húsnæði að [...], í vörslum sínum 61 stk. kannabisplöntur, 979,3 g af maríhúana og 971,33 g af kannabislaufum, en ákærði hafði um nokkurt skeið fram til þessa dags ræktað greindar plöntur, sem fundust ásamt ofangreindum efnum við leit lögreglu í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og til að sæta upptöku á 61 stk. kannabisplöntum, 979,3 g af maríhúana og 971,33 g af kannabislaufum samkvæmt heimild í 6. mgr. 5. gr. laga nr. 65/1974.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1993. Hann hefur ekki áður sætt refsingu svo kunnugt sé. Með hliðsjón af greiðlegri játningu ákærða og sakarefni málsins er refsing ákærða ákveðin fangelsi í 4 mánuði, sem bundið verður skilorði með þeim hætti er í dómsorði greinir.

Upptæk skulu gerð til ríkissjóðs 979,3 g af maríhúana, 61 stk. kannabisplöntur, og 971,33 g af kannabislaufum.

Ákærði greiði sakarkostnað og málsvarnarþóknun skipaðs verjanda síns sem í dómsorði greinir.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, A-kk-nf A-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk skulu gerð til ríkissjóðs 979,3 g af maríhúana, 61 stk. kannabisplöntur, og 971,33 g af kannabislaufum.

Ákærði greiði 260.445 krónur í sakarkostnað og málsvarnarþóknun skipaðs verjanda síns, G-kk-ef S-x-x R-kk-ef héraðsdómslögmanns, 143.220 krónur.

S-kk-nf S-kk-nf.
S-346/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 10. maí sl., á hendur G-kk-þgf K-kk-þgf, óstaðsettum í hús, Reykjavík, „fyrir eftirtalin fíkniefnalagabrot, með því að hafa:

1. aðfaranótt fimmtudagsins 14. maí 2015, á dvalarstað sínum í íbúð 11 að Engihjalla 9 í Kópavogi, haft í vörslum sínum 54,66 g af maríjúana og 8 töflur af MDMA (ecstasy), sem lögregla fann við leit.

2. sunnudaginn 14. júní 2015, móttekið 9,29 g af maríjúana af ónefndum aðila og farið með á fraktafgreiðslu Flugfélags Íslands, Reykjavíkurflugvelli og afhent þar efnin til sendingar skv. farmbréfi nr. 7198825 en skráður móttakandi var [...].

3. að kvöldi föstudagsins 21. ágúst 2015, í íbúð að Hábergi 7 í Reykjavík, haft í vörslum sínum 69,84 g af maríjúana, sem lögregla fann við leit.

4. aðfaranótt fimmtudagsins 19. nóvember 2015, í íbúð 3.h.v. að Hverfisgötu 46 í Reykjavík, haft í vörslum sínum 42,73 g af hassi, 1,76 g af kókaíni og 12,87 g af maríjúana, sem lögregla fann við leit.

5. að kvöldi fimmtudagsins 18. febrúar 2016, að Garðastræti 14 í Reykjavík, haft í vörslum sínum, í sölu- og dreifingarskyni, samtals 442,34 g af maríjúana, sem lögregla fann við leit.

Teljast brot þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind fíkniefni, samtals 589 g af maríjúana, 42,73 g af hassi, 1,76 g af kókaíni og 8 töflur af MDMA (ecstasy), sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 75 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptæk skulu vera 589 g af maríjúana, 42,73 g af hassi, 1,76 g af kókaíni og 8 töflur af MDMA. Ákærði greiði málsvarnarþóknun skipaðs verjanda síns, S-kk-ef F-kk-ef hdl. 163.680 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, G-kk-nf K-kk-nf, sæti fangelsi í 75 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptæk skulu vera 589 g af maríjúana, 42,73 g af hassi, 1,76 g af kókaíni og 8 töflur af MDMA.

Ákærði greiði málsvarnarþóknun skipaðs verjanda síns, S-kk-ef F-kk-ef hdl. 163.680 krónur að meðtöldum virðisaukaskatti.

A-kk-nf Í-kk-nf
S-357/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 10. maí sl., á hendur P-x-x J-x-x P-x-x, pólskum ríkisborgara, dvalarstaður fangelsið Litla-Hrauni, „fyrir eftirtalin brot framin í Reykjavík árið 2016:

1. Þjófnað með því að hafa laugardaginn 27. febrúar í verslun Elko Skeifunni 7, stolið 2 stk. Iphone 6S farsímum samtals að verðmæti 289.790 og 2 lyklum að öryggisskápum að áætluðu verðmæti kr. 7.000.

2. Þjófnað með því að hafa laugardaginn 27. febrúar í verslun Elko Fiskislóð 15, stolið sex fjarstýringum að áætluðu heildarverðmæti kr. 30.000.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem eru réttilega færð til refsiákvæða í ákærunni.

Verður refsing hans því ákveðin fangelsi í 60 daga. Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 122.760 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, P-x-x J-x-x P-x-x, sæti fangelsi í 60 daga.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 122.760 krónur að meðtöldum virðisaukaskatti.

A-kk-nf Í-kk-nf
S-377/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 17. maí sl., á hendur H-x-x I M-e-x, Reykjavík, „fyrir eftirtalin umferðarlagabrot, með því að hafa á árinu 2016:

1. Föstudaginn 22. janúar ekið bifreiðinni ST-565 óhæfur til að stjórna henni örugglega vegna áhrifa ávana- og fíkniefna og slævandi lyfja(í blóði mældist alprazólam 55 ng/ml, díazepam 195 ng/ml, nordíazepam 100 ng/ml og tetrahýdrókannabínól 0,5 ng/ml) vestur Miklubraut í Reykjavík, vestan við Skeifuna, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Sunnudaginn 31. janúar ekið bifreiðinni ST-565 óhæfur til að stjórna henni örugglega vegna áhrifa slævandi lyfja (í blóði mældist alprazólam 5,0 ng/ml, díazepam 385 ng/ml, nítrazepam 35 ng/ml og nordíazepam 43 ng/ml) vestur Hraunbæ í Reykjavík, við hús nr. 102, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., sbr. 1. mgr. 100. gr. umferðarlaga nr. 50/1987 með áorðnum breytingum.

3. Fimmtudaginn 10. mars ekið bifreiðinni ST-565 sviptur ökurétti og óhæfur til að stjórna henni örugglega vegna áhrifa ávana- og fíkniefna (í þvagi fannst amfetamín, metamfetamín og metýlfenídat) um Meistaravelli í Reykjavík, við hús nr. 29, þar sem lögregla hafði afskipti af ákærða.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 3 mánuði. Ákærði er sviptur ökurétti ævilangt. Ákærði greiði 366.817 krónur í sakarkostnað og málsvarnarþóknun skipaðs verjanda síns, S-kk-nf K-kk-nf K-kk-nf hrl., 122.760 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, H-x-x I M-x-x, sæti fangelsi í 3 mánuði.

Ákærði er sviptur ökurétti ævilangt.

Ákærði greiði 366.817 krónur í sakarkostnað og málsvarnarþóknun skipaðs verjanda síns, S-kk-nf K-kk-nf K-kk-nf hrl., 122.760 krónur að meðtöldum virðisaukaskatti.

A-kk-nf Í-kk-nf
S-381/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. maí 2016, á hendur K-kvk-þgf S-kvk-þgf, kennitala 000000-0000, [...], Reykjavík, fyrir þjófnað með því að hafa, þriðjudaginn 22. mars 2016, stolið ýmsum vörum að samtals söluverðmæti 40.564 krónur í verslun Nettó í Mjódd í Reykjavík.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærða er fædd í apríl 1975. Samkvæmt framlögðu sakavottorði, dagsettu 10. maí 2016, hefur ákærða tvívegis áður verið fundin sek um þjófnað, síðast með dómi Héraðsdóms Reykjavíkur, uppkveðnum 28. maí 2014. Var ákærðu þá gert að sæta fangelsi í þrjátíu daga, skilorðsbundið í tvö ár. Með broti því sem ákærða er sakfelld fyrir í þessu máli hefur hún rofið skilorð framangreinds dóms. Ber nú að dæma skilorðsdóminn upp og er ákærðu dæmd refsing í einu lagi, sbr. 60. gr. almennra hegningarlaga nr. 19/1940. Með hliðsjón af sakarefni þessa máls og ákvæðum 77. gr. laga nr. 19/1940 þykir refsing ákærðu hæfilega ákveðin fangelsi í sextíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, K-kvk-nf S-kvk-nf, sæti fangelsi í sextíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

V-kvk-nf S-kvk-nf
S-399/2016

Mál þetta, sem dómtekið var þriðjudaginn 31. maí 2016, er höfðað með ákæru, útgefinni 3. maí 2016 á hendur M-kvk-þgf E-kvk-þgf O-kvk-þgf, kt. 000000-0000, Friggjarbrunni 1, Reykjavík, og Í-kvk-þgf I-kvk-þgf Á-kvk-þgf, kt. 000000-0000, Blöndubakka 1, Reykjavík.

I

Fyrir eftirtalda þjófnaði í félagi við hvor aðra:

Með því að hafa mánudaginn 13. júlí 2015 stolið hleðslutæki og HDMI snúru að samtals söluverðmæti 10.990 krónur í verslun Elko í Skeifunni í Reykjavík.

Með því að hafa mánudaginn 24. ágúst 2015 stolið símahulstri, útvarpssendi og Samsung farsíma að samtals söluverðmæti 31.829 krónur í verslun Elko í Skeifunni í Reykjavík.

Með því að hafa miðvikudaginn 30. september 2015, í félagi við I-kk-þf S-kk-þf V-kk-þf, stolið matvöru að samtals söluverðmæti 4.251 krónu í verslun Krónunnar í Nótatúni í Reykjavík.

Telst þetta varða við 244. gr. almennra hegningarlaga nr. 19/1940.

II

[...]

Þess er krafist að ákærðu verði dæmdar til refsingar og greiðslu alls sakarkostnaðar.

[...]

Í þinghaldi 31. maí 2016 var þáttur meðákærðu Í-kvk-ef I-kvk-ef skilinn frá málinu, sbr. 2. mgr. 169. gr. laga nr. 88/2008.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í mars 1995. Sakaferill hennar hefur ekki áhrif á refsingu. Hún hefur gengist greiðlega við brotum sínum. Þykir refsing hennar, með hliðsjón af 77. gr. almennra hegningarlaga, hæfilega ákveðin fangelsi í 30 daga, sem bundin verði skilorði sem í dómsorði greinir.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 102.300 krónur að meðtöldum virðisaukaskatti.

Af hálfu ákæruvaldsins sótti málið H-kk-nf R-kk-nf G-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

Dómsorð:

Ákærða, M-kvk-nf E-kvk-nf O-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 102.300 krónur.

R-kvk-nf H-kvk-nf
S-412/2016

Mál þetta, sem dómtekið var í dag var höfðað með ákæru lögreglustjórans á höfuðborgarsvæðinu, dagsettri 31. maí sl., á hendur S-kk-þgf Á-kk-þgf T-kk-þgf, Höfðavegi 34, Vestmannaeyjum, „fyrir líkamsárás með því að hafa miðvikudaginn 22. apríl 2015 inni í strætisvagni sem staddur var á Lindarbraut við Bollagarða í Reykjavík, slegið vagnstjórann, N einu hnefahöggi í andlit með þeim afleiðingum að hann hlaut mar og bólgu á efri vör, þreyfieymsli yfir andlitsbeinum vinstra megin í andliti, tognun á hálsi, heilahristing og verk í tönnum, einkum aftari forjaxli í neðri kjálka vinstra megin.

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Þá gerir N kröfu um að ákærði greiði N skaða- og miskabætur að fjárhæð kr. 749.079, auk vaxta skv. 8. gr. vaxtalaga nr. 38/2001 frá 22. apríl 2015 þar til mánuður er liðinn frá birtingu kröfunnar, en dráttarvaxta skv. 1. mgr. 6. gr. vaxtalaga nr. 38/2001 frá þeim degi til greiðsludags, sbr. 9. gr. sömu laga. Þá er krafist málskostnaðar úr hendi ákærða að mati dómsins eða samkvæmt síðar framlögðum reikningi, auk virðisaukaskatts.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Ákærði er fæddur í janúar 1984. Hann á að baki sakaferil. Hann var með dómi héraðsdóms 28. október 2015 dæmdur í 30 daga fangelsi fyrir akstur undir áhrifum ávana- og fíkniefna. Refsing hans nú er hegningarauki við dóminn. Verður refsing ákveðin með hliðsjón af 78. gr. laga nr. 19/1940, sbr. 77. gr. sömu laga. Er refsing ákærða ákveðin fangelsi í 15 daga.

Af hálfu brotaþola er krafist miskabóta og bóta vegna útlagðs kostnaðar. Ákærði hefur með háttsemi sinni valdið brotaþola miska á grundvelli 26. gr. laga nr. 50/1993. Eru bætur ákveðnar að álitum og þykja hæfilega ákveðnar 250.000 krónur. Þá eru að baki útlögðum kostnaði brotaþola kvittanir sem leiða í ljós tjón hans. Verða þessar bætur teknar til greina. Loks greiði ákærði brotaþola málskostnað, sem er ákveðinn 350.000 krónur.

Ákærði greiði sakarkostnað, sem nánar greinir í dómsorði

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, S-kk-nf Á-kk-nf T-kk-nf, sæti fangelsi í 15 daga.

Ákærði greiði N skaðabætur að fjárhæð 499.079 krónur, ásamt vöxtum samkvæmt 8. gr. laga nr. 38/2001 frá 22. apríl 2015 til 15. október 2016 en með dráttarvöxtum skv. 1. mgr. 6. gr. laganna frá þeim degi til greiðsludags. Ákærði greiði brotaþola 350.000 krónur í málskostnað.

Ákærði greiði 40.000 krónur í sakarkostnað.

S-kk-nf S-kk-nf.